1912. évi junius hó 19-éről. 
41 
T árgy: A „dr. Schmid Hugó emlékbizottság" beszámolója 
illetve indítványa a síremlék elkészítésére és elhelyezésére 
vonatkozólag. 
Elnök üdvözli a szép számmal megjelent tagokat és öröm- 
mel jelenti, hogy a ,.dr. Schmid Hugó“-féle háromtagú emlék- 
bizottság gyűjtő és előkészítő munkálatai oly fényes sikerrel 
haladtak előre, mely a szobor- és alapítványi bizottságnak 
eddigi működésére vonatkozólag beszámító jelentést tesz szük- 
ségessé. Felkéri ennélfogva dr. Schwarcz Andort, a bizottság 
jegyzőjét, hogy e tárgyra vonatkozó jelentését szíveskedjék elő- 
adni. Dr. Schwarcz Andor, bizottsági jegyző egész terjedelmében 
felolvassa tartalmas, nagy ügybuzgalommal, odaadással és lelke- 
sedéssel megirt, szakszerű jelentését, melyben az eddigi háromtagú, 
szűkebbkörű, előkészitő bizottság abbeli óhajának ad kifejezést, 
hogy az ügy fontosságánál fogva egészíttessék ki ezen bizottság 
részint hozzáértő kollegák, részint műértő szakemberek bevo- 
nása révén ; kilenctagú emlékbizottsággá, melynek hatásköre ki- 
terjedjen az emlékszobor felállításával kapcsolatos minden 
ténykedésre. 
* * 
„Midőn f. évi február elején az orvosi szakosztály ülésén 
megtétetett az indítvány, hogy dr. Schmid Hugó emlékét meg- 
örökítendő nagyobb szabású gyűjtést indítsunk, sokan a tisztelt 
kartársák közül s nem tagadjuk e kis bizottság is, bár nagy 
hálaérzettel és nem csekélyebb lelkesedéssel állott a felvetett 
eszme szolgálatába, nem kis skepzissel nézett annak megvaló- 
sítása elé. Hiszen a magyar társadalom eddig alig mutatta 
példáját, hogy hálás tud lenni azok iránt, kik igaz humanitással, 
lelket-testet megőrlő munkássággal szolgálták a magyar tudo- 
mányt és magyar társadalmat. Hittünk azonban az elhunyt 
ideális alakját körülölelő, őszinte kartársi szeretetben és ragasz- 
kodásban, hittünk a meggyógyított ezrek soha el nem múló 
hálájában és kegyeletében: nagy körültekintéssel eljuttattuk 
szerény, hivó szavunkat minden orvoshoz, minden egyénhez és 
társasághoz, a kikről csak sejthettük, hogy akár a jelenben, 
akár a távol múltban az elhunyttal érintkezett — tanitványa 
